Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Zuastiko Zerbitzugunearen ondoko atean ordainleku bat jartzeari buruzkoa. Galdera 2020ko otsailaren 28ko 28. Nafarroako Parlamentuko Aldizkari Ofizialean argitaratu zen.

Iruñean, 2020ko urriaren 9an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamariquek galdera idatzia egin du (10-20/PES-00037)
—2020ko otsailaren 19ko 855 sarrera-zenbakia du Parlamentuan—, argibideak eskatzeko AP-15etiko sarbide batean ordainlekua jartzeari buruz eta zerbitzugunearen ondoan dagoen ateari buruz. Hauxe da Ekonomia eta Ogasuneko kontseilariaren erantzuna:

Elma Saiz Delgado andrea udal ordezkariekin bilduta egon zen Itzako udaletxean iragan abenduaren 20an, Nafarroako Gobernuko Ekonomia eta Ogasun kontseilaria den aldetik.

Gainerako galderei erantzunez, erantsita doa Nafarroako Gobernuaren 2020ko irailaren 9ko Erabakiaren espedientea. Erabaki horren bidez baimena ematen da ordainleku berri bat jartzeko Nafarroako AP-15 autobideko Zuastiko zerbitzugunean, eta Nafarroako Gobernuak eta Audenasak sinatu beharreko hitzarmena onesten da; erabaki horretan azaltzen dira bera hartzeko kontuan hartu diren aurrekariak eta inguruabar tekniko eta juridikoak. Honako hauek dira dokumentuak:

– Nafarroako Gobernuaren 2020ko irailaren 9ko Erabakia

– Nafarroako Gobernuak Audenasan duen ordezkariaren txostena, kontu-hartzaile nagusiak ontzat emanda.

– Aurrekontuen, Ondarearen eta Politika Ekonomikoaren zuzendari nagusiaren txostena.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko urriaren 9an

Ekonomia eta Ogasuneko kontseilaria, Elma Saiz Delgado

(Oharra: aipatu eranskina foru parlamentarien eskura dago kudeaketa parlamentarioko Ágora sisteman).